Konstantin III (østromersk keiser)

Se også Konstantin III, motkeiser i Vestromerriket 409 - 411Konstantin III (gresk: Κωνσταντῖνος Γ΄, født 3. mai 612, død 20. april eller 24./26. mai 641) var østromersk (bysantinsk) keiser i fire måneder i 641. Han var eldste sønn av den østromerske keiser Heraklius og hans kone Eudokia.
Hans egentlige navn var Heraclius Novus Constantinus, (Gresk: Ἡράκλειος νέος Κωνσταντῖνος) og dette var også hans offisielle navn som regent. Konstantin ble kronet til medkeiser sammen sin far den 22. januar 613 og ble kort tid etter forlovet med sin kusine Gregoria. Konstantin og Gregoria giftet seg i 629 eller 630, og deres første barn Konstans II Herakleios ble født 7. november 630.


== Liv og virke ==


=== Bakgrunn ===
Konstantin III var eldste sønn av keiser Herakleios og hans første hustru Eudokia og − særlig etter at han allerede i 613 ble elevert til medkeiser − dermed egentlig den som hadde de aller beste utsikter til å bli Herakleios' etterfølger. Han ble i 629/630 gift med sin slektning Gregoria. Martina, Herakleios' annen hustru, satte alt inn på at hennes sønn Heraklonas − en annen var åpenbart var født tidligere og het også Konstantin men han døde − skulle arve tronen alene og at Konstantin (III) dermed skulle utelukkes fra tronfølgerekken. Hun klarte å få sin mann til å gjøre Heraklonas til medkeiser allerede 4. juni 638 (sønnen var da nettopp fylt tolv år gammel) og at hans yngre brødre David og Martinos ble utnevnt til caesarer.


=== Keiser ===
Da Herakleios så døde den 11. februar 641, ble enken Martina den egentlige regent. Men hun klarte ikke å hindre at også Konstantin III ble elevert til keiser. Han var åpenbart allerede nokså syk, og døde kort tid etter av tuberkulose, bare fire måneder etter sin far. I folket oppstod mistanken at Martina hadde medvirket til hans død.
Konstantin III hadde følt seg usikker på sin medregent og hans mor Martina, og han bestakk de militære med en stor pengesum for at de skulle støtte hans sønn Konstans II som keiser etter sin død. Heraklonas ble så keiser. Etter en kort maktkamp hvor Martina ble beskyldt for å ha forgiftet sin stesønn, ble Konstantin IIIs sønn Konstans II kronet til keiser.


=== Familie ===
Konstantin var gift med Gregoria, datter av Niketas (født 613, død etter 641) som var hans fars søskenbarn. De hadde tre barn:

Konstans II (født 630) som ble keiser etter hans fars og hans onkel Heraklonas Konstantins død i 641.
Theodosius
Manyanh, som ble gift med kong Yazdegird III av Persia


== Litteratur ==
Alexios G. Savvides, Benjamin Hendrickx (Hrsg.): Encyclopaedic Prosopographical Lexicon of Byzantine History and Civilization. Vol. 2: Baanes–Eznik of Kolb. Brepols Publishers, Turnhout 2008, ISBN 978-2-503-52377-4, S. 238–239.
Friedhelm Winkelmann u.a.: Prosopographie der mittelbyzantinischen Zeit. 1. Abteilung, Bd. 2, De Gruyter, Berlin 2000, ISBN 3-11-016672-0, S. 487, Nr. 3701.
Constantin Zuckerman: On the title and the office of the Byzantine basileus. In: Travaux et Mémoires du Centre de recherche d'Histoire et Civilisation de Byzance 16 (= Mélanges Cécile Morrisson), 2010, ISSN 0577-1471, S. 865−890 (online; PDF; 1,4 MB).
The Oxford Dictionary of Byzantium, Oxford University Press, 1991